	                                                                                                                                                                                                Eelnõu
NARVA LINNAVALITSUS


KORRALDUS  
	Narva
	                                                         ……. 2021.a. nr 

	
	




Ehitusloa andmine (Tallinna mnt l5// Rahu tänav L3//Rahu tänav L2//Rahu tänav L1// Paul Kerese tänav L4//Paul Kerese tänav L1// Paul Kerese tänav L2// Paul Kerese tn 22a//Paul Kerese tn 29//Paul Kerese tänav L1// Paul Kerese väljak// Aleksander Puškini tänav L2//Peetri plats)


1. ASJAOLUD JA MENETLUSE KÄIK 
26.10.2021 laekus läbivaatamiseks Narva TEN-T transiitteele sademeveekanalisatsiooni, ehitisregistri kood 221371488, rajamiseks ehitusloa taotlus nr  2111271/24778 koos ehitusprojektiga „Narva TEN-T SK ja EN osad 2593_PP_v03_Narva-TEN-T_2021-10-25.“, töö nr 2593, projekteerija OÜ Keskkonnaprojekt. Sademeveekanalisatsioon on üks rajatistest, mis teenindab Narva linna tänavaid  ümberehitamiseks kavandatud „Narva TEN-T transiitteede“, töö nr 2593, projekteerija OÜ Keskkonnaprojekt, ehitusprojekti raames. Ehitusseadustiku lisa nr 1 kohaselt ühisveevärgi ja kanalisatsioonitorustiku rajamiseks või ümberehitamiseks peab ehitisregistri kaudu esitama ehitusloa taotluse. 

02.11.2021 ehitisregistri  keskkonnas on genereeritud ehitusloa  eelnõu  nr 2112271/37516, menetluse nr 279921, ning suunatud AS-le Narva Vesi kooskõlastamiseks või arvamuse avaldamiseks.

Muud asutused ning isikud, kelle õigusaktist tulenev pädevus on seotud ehitusloa taotluse esemega või kelle õigusi või huve võib kavandatud ehitusprojektis sademeveekanalisatsioon või tema ehitamine puudutada, olid menetlusse kaastaud tee-ehitusloa menetlusse raames, mis toimus linnavalitsuse dokumentide registris nr  6657, 9698 all.

09.11.2021 AS Narva Vesi avaldas ehitisregistris arvamust sademeveekanalisatsiooni ehitusprojekti kohta: 
„AS Narva Vesi kooskõlastab Narva TEN-T transiiditeede korrigeeritud ehitusprojekti kahel tingimusel: 1. AS Narva Vesi esitas 30.09.2021. a kirjas nr C/416 (kirja koopia saadetud Narva Linna Arenduse ja Ökonoomika Ameti spetsialistidele: Anne Veevo, Arina Tsetlina, Erki Kõlli) oma lahendused sademeveekanalisatsiooni rajamise osas A. Puškini-Tuleviku tn ristmikule. Nimetatud lahenduste elluviimine peab olema tehtud enne A. Puškini-P. Kerese ringristmiku valmimist; 2. A. Puškini ja Tuleviku tn sademeveekanalisatsioon oleks otstarbekam ühendada magistraalse sademeveekollektoriga A. Puškini - P. Kerese tn ristmikul võrreldes variandiga, mille kohaselt sademevesi juhitakse ühisvoolsesse kanalisatsiooni, mis kulgeb mööda A. Puškini tänavat.“

11.10.2021 AS Narva Vesi kirjas C/437-1 Narva TEN-T teede ehitusprojekti kohta on väljendanud sama arvamuse (linnavalitsuse dokumentide register nr 9857), mis linnavalitsuse dokumentide registri kaudu oli suunatud tellijale tutvumiseks ning lõpliku otsuse tegemiseks ehitusprojekti muudatuse vajaduse kohta. AS Narva Vesi kooskõlastas Tuleviku tänava sademeveekanalisatsiooni ehitusprojekti 07.04.2021 ning Narva Linnavalitsus andis ehitusloa nr 2112271/28076 Tuleviku tänavale sademeveekanalisatsiooni rajamiseks.


Tuleviku tänava sademeveekanalisatsiooni ehitusprojekti kohaselt sademevesi on tänavalt suunatud olmekanalisatsioonikaevu, kuna Tuleviku tänava ehitustööde piirkonna lähedal puudub sademeveekanalisatsioon. Lahendus oli AS-ga Narva Vesi kooskõlastatud. Narva transiitteede ümberehitamise ehitusloa taotlus koos ehitusprojektiga on kolm  kuud hiljem esitatud menetlemiseks. Transiitteede ehitusprojekti kohaselt Tuleviku tänava lähedale, ehk Paul Kerese väljakule on kavandatud ehitada sademeveekanalisatsioon, mis Tuleviku tänavast saab alguse umbes 50 m kaugusel. Seega, AS Narva Vesi soovitab Tuleviku tänava sademeveekanalisatsiooni torustikku pikendada, et suunata Tuleviku tänavast sademeveed mitte olmekanalisatsiooni torustikku, vaid Narva TEN-T transiitteede  ehitusprojekti raames projekteeritud uue sademeveekanalisatsiooni magistraaltorustikku. 

Majandus-ja taristuministri 09.01.2020 määruse nr 2 „Tee ehitusprojektile esitatavad nõuded“ § 11 lg 1 kohaselt ehitusloa aluseks olevas tee ehitusprojektis toodud tehniliste lahenduste muutmise vajaduse tekkimisel vormistatakse selle kohta tee ehitusprojekti muudatus. Kui esinevad ehitusseadustiku § 46 lõike 1 punktis 1 sätestatud asjaolud, tuleb tee ehitusprojektile taotleda uus ehitusluba. Sama määruse § 11 lg 2 kohaselt  tee ehitusprojekti muutmise vajaduse otsustab tee ehitusprojekti tellija.

Kui tellija otsustab 09.11.2021 ehitisregistris AS Narva Vesi poolt ehitusprojektis tehtud ettepanekutega arvestada ning tellida ehitusprojekti muudatuse, ei too see kaasa ehitusseadustikus § 46 lõike 1 punktis 1 sätestatud asjaolusid, ehk ei nõua antud ehitusloa kehtetuks tunnistamist.  

09.11.2021 Arhitektuuri-ja Linnaplaneerimise Amet kooskõlastas tingimisi, märkustega:
„Ajutise ehk ehitusaegse liikluskorralduse objektil korraldab ehituse peatöövõtja vastavalt tema poolt teostatavate tööde etappidele. Enne iga järgneva etapi ehitustööde alustamist ajutine ehk ehituseaegne liikluskorraldus peab olema kooskõlastatud  Narva linnavalitsusega ning vajadusel teavitatud ja/või kooskõlastatud töömahtude piiridega piirneva kinnisasja omanikuga. Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõudeid. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu.“

Kõik tingimisi kooskõlastuste märkused on tehtud tulevastele ehitustöödele ning ei takista ehitusloa andmist. Seega, esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Narva TEN-T transiitteele sademeveekanalisatsiooni rajamiseks ehitusloa andmiseks takistusi ei ole.

2. ÕIGUSLIKUD ALUSED
2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2.  Ehitusseadustiku § 42 lõike 2 kohaselt pädev asutus otsustab keskkonnamõju hindamise   algatamise vajaduse.
2.3.  Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.4.  Ehitusseadustiku § 42 lõike 3 punkti 5 ehitusloa kõrvaltingimusena võib eelkõige sätestada   ehitise või ehitamise keerukusest tulenevad lisatingimused ehitamiseks.


3. OTSUS
3.1.  Anda  ehitusluba Narva TEN-T transiitteele sademeveekanalisatsiooni, ehitisregistri kood  221371488,  rajamiseks ehitusprojekti „Narva TEN-T SK ja EN osad 2593_PP_v03_Narva-TEN-T_2021-10-25.“, töö nr 2593, projekteerija OÜ Keskkonnaprojekt, kohaselt
3.2.  Kohustada ehitustööde tellijat otsustama ehitusprojekti muudatuse vajadust AS Narva Vesi poolt tehtud ettepanekute mahus ning jaatava vastuse korral tagada ehitusprojekti muudatuse elluviimine.



4. RAKENDUSSÄTTED  
4.1. Korraldus jõustub seadusega ettenähtud korras.
4.2. Käesoleva korralduse peale võib esitada Narva Linnavalitsusele vaide haldusmenetluse 
       seaduses sätestatud korras 30 päeva jooksul arvates korraldusest teadasaamise päevast või 
       esitada kaebuse Tartu Halduskohtu Jõhvi kohtumajale halduskohtumenetluse seadustikus 
       sätestatud korras 30 päeva jooksul arvates korralduse teatavakstegemisest. 
















      Ants Liimets                                                                    Üllar Kaljuste
      Linnapea                                                                          Linnasekretär  
     











